laion/Wikipedia-Exotic huggingface dataset:
בטחרית

בטחרית (Baṭḥari, בערבית: بطحرية "בַּטְחַרִיָה", וגם: בַּטַחַרי, בוֹטַחַרי, בַטְחַרַה) היא שפה שמית דרומית בסכנת הכחדה קשה, המדוברת בפי בני שבט בטאחרה בעומאן, בחוף הדרום-מזרחי הפונה לאיי ח'ורייה מורייה (נ"צ 17°40′46″N 55°22′19″E). השפה דומה מאוד לשכנתה מהרי, וחלק מהבטחרים מדברים מהרי ולא בטחרית. בטחרית משתייכת לקבוצת שפות דרום-ערב החדשות, בענף השמי הדרומי של המשפחה השמית, במשפחת-העל האפרו-אסיאתית. האדם המערבי הראשון שפגש בבטחרית היה ברטרם תומאס, ב-1929. השפה עדיין לא נחקרה דיה, אך צעד משמעותי לקראת דקדוק תיאורי מקיף של בטחרית נעשה על ידי גספריני (2018). הטעם נופל תמיד על ההברה הארוכה האחרונה בבטחרית, אלא אם יחידת-הטעם מורכבת רק מהברות קצרות. במקרה זה, ההברה הראשונה מוטעמת. בדומה לשפות דרום-ערב חדשות אחרות, בשמות עצם בבטחרית יש שני מינים דקדוקיים – זכר ונקבה, ושלושה מספרים – יחיד, זוגי ורבים, אך כנראה שהזוגי יוצא משימוש, על פי הדיווחים. הסופית "-(תנועה)ת" [-(V)t] מסמנת שמות עצם בנקבה, מלבד מילים שאולות מערבית שמסתיימות ב"ה" [-h]. חלק מהבלשנים (כמו סימאון-סנל) מסווגים את בטחרית כשפה עצמאית, אך קשורה קשר הדוק למהרי, יחד עם חרסוסית. אחרים (כמו סטרומר) מגדירים את בטחרית כניב של מהרי (עמ' xii), וג'ונסטון (Johnstone) כלל כמה מילים בטחריות בלקסיקון מהרי ובלקסיקון שחרית שפרסם ב-1981. בטחרית בסכנת הכחדה קשה, ולמעשה כמעט נכחדה לגמרי, אך אין מספר מדויק של דוברים שנותרו. בנוסף לאיום מצד ערבית, השפה השלטת באזור, גם מהרי מאיימת להחליף את בטחרית, משום שמהרי נתפסת כיוקרתית יותר. נראה כי בני השבט הבטחרי עצמם מתמעטים. השפה מאוימת גם על ידי ממערכת החינוך המשתמשת בערבית בלבד. חוקרים מאוניברסיטת סלפורד העריכו ב-2015 את מספר הדוברים הנותרים מתחת ל-100. ב-2016, הבלשנית ג'נט ווטסון מ-SOAS אמדה את מספר הדוברים ב-12–20 (ב"שפה, תרבות וסביבה"). ב-2019, העיתון The National באיחוד האמירויות אמד את מספר הדוברים שוטף על 12–17 בלבד, בנוסף לכמה עשרות דוברים בגיל העמידה, שמשתמשים בה במעורבב עם ערבית. דף השפה באתר פרויקט השפות בסכנת הכחדה. דף השפה במאגר אתנולוג. רשימת המספרים בבטחרית. עבודת הדוקטור של פאביו גספריני על שבט בטאחרה (מעבדת הפונטיקה הניסויית "ארטורו ג'נרה" באוניברסיטת המחקר של טורינו) "MSAL Project Information" (PDF). University of Salford. Archived from the original (PDF) on 15 March 2016. Retrieved 30 April 2015. Steska, Mike. "DICE Questionnaire - BHM" (PDF). University of Missouri. נבדק ב-30 באפריל 2015. {{cite web}}: (עזרה) Stroomer, Harry; Johnstone, Thomas M. (2004). Harsusi Texts from Oman: Based on the Field Materials of T.M. Johnstone. Otto Harrassowitz Verlag. p. 1. ISBN 9783447050975. Gasparini, Fabio. "The Baṭḥari Language of Oman - Towards a Descriptive Grammar" (PDF). LFSAG - Laboratorio di Fonetica Sperimentale "Arturo Genre". נבדק ב-5 במרץ 2020. {{cite web}}: (עזרה) "Where on earth do they speak Bathari?". Kaye, Alan S. (2001-01-01). "Review of Mehri Texts from Oman (Based on Field Materials of T. M. Johnstone)". Journal of the American Oriental Society. 121 (3): 506–507. doi:10.2307/606691. JSTOR 606691. "MSAL Project Information" (PDF). University of Salford. אורכב מ-המקור (PDF) ב-15 במרץ 2016. נבדק ב-30 באפריל 2015. {{cite web}}: (עזרה) Hall, Joe. "The National Newspaper". No. Volume 12: Issue 220. נבדק ב-29 בדצמבר 2019. {{cite news}}: (עזרה)
עונת 2014/2015 בליגת העל ההולנדית

עונת 2014/2015 הייתה העונה ה-59 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. גו אהד איגלס, נאק ברדה ודורדרכט ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו דורדרכט, אקסלסיור רוטרדם ווילם II שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה. הקבוצה שסיימה במקום ה-1 העפילה לשלב הבתים של ליגת האלופות. הקבוצה שסיימה במקום ה-2 העפילה לשלב המוקדמות השלישי בליגת האלופות. מחזיקת הגביע העפילה לשלב הבתים של הליגה האירופית. הקבוצה שסיימה במקום ה-3 העפילה לשלב המוקדמות השלישי של הליגה האירופית. הקבוצות שסיימו במקומות 4–7 התמודדו על כרטיס בודד לשלב המוקדמות השלישי של הליגה האירופית. גו אהד איגלס זכתה בכרטיס לשלב המוקדמות הראשון של הליגה האירופית בזכות זכייתה במקום הראשון בדירוג המשחק ההוגן של אופ"א. חרונינגן זכתה בגביע והעפילה לשלב הבתים בליגה האירופית לטוונטה הורדו 6 נק' עקב אי עמידה בתנאים הכספיים של הליגה גו אהד איגלס זכתה בדירוג המשחק ההוגן של אופ"א והעפילה לסיבוב הראשון של הליגה האירופית המשחק הסתיים בתוצאה 1-0 לאחר 90 דק' ו2-2 לאחר הארכה אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים. רודה ניצחה בזכות שערי חוץ רודה ניצחה 1-0 לאחר 90 דק' ו2-1 בהארכה ולכן זכתה בעקבות יתרון שערי החוץ
קולנוע אוקטובר (מוסקבה)

קולנוע "אוקטובר" הוא אולם קולנוע וקונצרטים במוסקבה הממוקם בנובי ארבט. נבנה בשנת 1967 חזיתו מעוטרת בלוח פסיפס עשוי אבן טבעית, המוקדש לנושא מהפכת אוקטובר (ומכאו שמו). ללוח זה מעמד של בעל למורשת תרבותית מקומית בחלקו הפנימי של הקולנוע יש חלון ויטראז' מעשה ידיו של האמן הליטאי א. סטושקוס המבוסס על יצירתו השנייה "שיר החיים" (1965). חלון הזכוכית הצבעונית משלב כוסות אדומות כהות, אודם, כחול כהה וסגול. על פי הפרויקט הראשוני, בית הקולנוע תוכנן כלול אולם גדול ל־2,450 מקומות ישיבה עם מסך רחב ואולם קטן ל-442 מקומות ישיבה עם ציוד להצגת סרטי סטריאו. בשנים 1998–2005, הקולנוע עבר שיפוץ. בית הקולנוע הוסב למתחם קולנוע עם אחד עשרה מסכי מגה-פלקס שיכולים להכיל מעל 3,000 צופים. אולם הבכורה הגדול ביותר כולל 1,518 מקומות ישיבה. החל משנת 2017, מהווה חלק מרשת הקולנועKaro Film. קונצרטים שונים וערבי יצירה מתקיימים מעת לעת בקולנוע "אוקטובר" שמארח את אירועי הבכורה הגדולים של הקולנוע הרוסי. בית הקולנוע אירח אירועי תרבות נחשבים: פסטיבל הסרטים הבינלאומי במוסקבה; פסטיבל הקולנוע הרוסי-איטלקי. באפריל 2019 הוקרן בבכורה בקולנוע הסרט החדש של פאבל לונגין "אחווה". אולם מספר 1 מראה לקולנוע מנובי ארבט מדיה וקבצים בנושא קולנוע אוקטובר בוויקישיתוף אתר האינטרנט הרשמי של קולנוע אוקטובר «Октябрь» //Москва: Энциклопедия / Глав. ред. А. Л. Нарочницкий. — М.: Советская энциклопедия, 1980. — 688 с., ил. — 200 000 экз. Мозаичное панно на фасаде кинотеатра «Октябрь», 1967 г., худ. Андронов Н. И., Васнецов А. В., Эльконин В. Б. «Октябрь» // Москва: Энциклопедия / Глав. ред. А. Л. Нарочницкий. — М.: Советская энциклопедия, 1980. — 688 с., ил. — 200 000 экз. Каро 11 Октябрь В Москве состоялась премьера скандального фильма «Братство». Газета «Взгляд». 29 апреля 2019
אימות חשבון

המונח "וי כחול" מפנה לכאן. לערך העוסק בשיר של אייל גולן, ראו וי כחול (שיר). אימות חשבון (באנגלית: Account verification) הוא תהליך המאמת שחשבון משתמש באינטרנט הוא בבעלות וניהול של אדם או ארגון אמיתיים. מספר אתרי אינטרנט, בעיקר רשתות חברתיות מציעים שירותי אימות חשבון. חשבונות מאומתים ניכרים בדרך כלל על ידי סימן אישור וי כחול (וי על רקע כחול) ליד שם המשתמש או הארגון. אימות חשבונות נועד לשפר את איכות השירותים המקוונים, להפחית בובות קש, בוטים, טרולים, דואר זבל, ופייק ניוז. שירות אימות חשבון הוצג לראשונה ביוני 2009 על ידי הרשת החברתית טוויטר, עבור אנשי ציבור כמו גורמים ממשלתיים, עיתונאים, שחקנים, זמרים וסלבריטאים. ב-2011 הוא הוצע גם למשתמשי גוגל פלוס, ב-2012 למשתמשי פייסבוק, ב-2014 למשתמשי אינסטגרם וב-2015 למשתמשי פינטרסט. משתמשי יוטיוב יכולים להגיש בקשה לאימות חשבון רק לאחר שהשיגו 100,000 מנויים. ביולי 2016 הודיעה טוויטר שתאפשר לכל משתמש להגיש בקשה לאימות חשבון, החברה השעתה את המהלך ב-2018, ופתחה את האפשרות מחדש במאי 2021. ב-2018 החלה גם אינסטגרם לאפשר לכל משתמש להגיש בקשה לאימות חשבון. טוויטר אינה מאפשרת לכלול בשם המשתמש אמוג'י הדומה לוי כחול כדי למנוע התחזות של חשבונות לא מאומתים כחשבון מאומת. על אף שאימות חשבון מיועד בעיקר לאמת את זהות המשתמש, חשבון מאומת נחשב בדרך כלל כחשבון אמין ויוקרתי על פני חשבונות רגילים. בשנת 2023 הסירה טוויטר את הוי הכחול מחשבונות שלא הצטרפו בתשלום ל"טוויטר בלו" והעניקה וי לכל משתמש בתשלום גם ללא אימות זהותו. גם לגופים גדולים כמו הניו יורק טיימס שסירבו לשלם הוסר סמליל האימות. החברה הנהיגה שלושה צבעי אימות: וי כחול למשתמשים פרטיים, וי זהוב לגופי תקשורת ווי כסוף לגופים ממשלתיים. בנוסף ביצעה שינויים באלגוריתם שהגדילו את החשיפות לציוצים של רוכשי טוויטר בלו. המהלך גרר ביקורת ציבורית רבה על החברה וקריאה למשתמשים להחרים ולחסום בעלי סימן אימות. אימות זהות ויקי אוסלנדר, הפוליטיקה של וי כחול - סמל הסטטוס החדש, באתר כלכליסט, 31 במאי 2022 רוצים להיות סלב? בשוק השחור תוכלו לקנות תג אימות לפרופיל אינסטגרם ב-15 אלף ד', באתר TheMarker‏, 4 בספטמבר 2017 "Not Playing Ball" Google+ now verifying accounts of the famous Facebook Launches Verified Accounts and Pseudonyms "Instagram Is Introducing 'Verified Badges' For Public Figures" "Pinterest is introducing verified accounts for public figures" "Verification badges on channels - YouTube Help" לא רק למפורסמים ופוליטיקאים - כך גם אתם תוכלו לנסות לקבל וי כחול בטוויטר Twitter "Twitter is letting anyone apply for verification for the first time since 2017" "You can now apply to be verified in Instagram" Why You Can't Use These Emojis In Your Twitter Name, Emojipedia, ‏2018-11-05 (באנגלית)
קולנוע אברורה (סנקט פטרבורג)

קולנוע אברורה (ברוסית: Кинотеатр Аврора) היא אחד מבתי הקולנוע הוותיקים ביותר בסנקט פטרבורג. ממוקם במרכז העיר, בנבסקי פרוספקט, בחצר בית מספר 60. באתר בו נמצא כיום בית מס 60 בנבסקי פרוספקט, בשנות ה-80 של המאה ה-18 נבנה בית אבן בן שתי קומות עבור הסוחר א. דניסוב. מאז שנות 1890, האתר היה שייך לרוזן ס רומיאנצב, ובסוף שנות 1830 – לבתו, הנסיכה ו. גוליצינה. בשנים 1844–1845 התגורר בבית זה המשורר פ. ויאזמסקי. באמצע שנות ה-50 של המאה ה-19, הבית היה ברשות הרוזנת א.א.טולסטוי, אמו של הסופר א.ק טולסטוי. בשנת 1858 הבית עבר לרשותו של הסוחר הראשון גלזונוב, שעבורו האדריכל הוסיף לבניין ושינה החזיתות המוכרות שלו. הבית היה בבעלות משפחת גלזונוב עד המהפכה, הוא שיכן משרדים וחנויות שונות. בשנת 1913, הוקם בית הקולנוע "פיקדילי" (Кинематограф «Пикадилли») בחצר הבית, שיכל להכיל 700 צופים. חזית הרוטונדה היא בסגנון נאו-קלאסיציזם, ואולם הטיח תוכנן בסגנון אר נובו. ציוד הקרנה חדש ומסך גדול נרכשו. פתיחת הקולנוע התקיימה ב־27 בדצמבר 1913. בשנים 1923–1924 ביצע האדריכל ב. אלמדינגן את שיפוץ הקולנוע, שכלל עיצוב חדש של חללי הפנים. בנובמבר 1932, במלאת 15 שנה למהפכה, נקרא בית הקולנוע "אוברורה" (לכבוד הסיירת "אברורה"). ב־1932 היה הקולנוע מצויד בציוד להדגמה של סרטי קול, ובית הקולנוע היה אחד הראשונים בלנינגרד עם ציוד זה. בשנת 1937 הוא הורחב: שטח הקולנוע הוכפל, מבואה ואולם קונצרטים, מעוטרים בפסלים של אלים קדומים, הופיעו כאן. "אברורה" היה אחד מבתי הקולנוע הבודדים שלא הפסיקו להציג סרטים גם במהלך המצור על לנינגרד. כיום, לקולנוע שני אולמות קולנוע – אחד גדול ואחד קטן, עם קיבולת של 623 ו־100 מושבים, בהתאמה, כמו גם בר קטן ובית קפה. בשנת 1998, בית הקולנוע, במלאת 85 שנה לפתיחתו, עבר עבודות שיפוץ מקיפות לשיקום מראהו ההיסטורי. במקביל הותקן ציוד חדש לסאונד Dolby Digital SurroundEX, מסך Perlux שקוף אקוסטי חדש בשטח של 100 מטרים רבועים וכיסאות חדשים. בשנת 2010, מקרן קולנוע דיגיטלי מדגם כריסטי CP2230 הותקן עם דגם חדש של XpanD משקפי 3D פעיל Dx101 והחל להציג גם סרטים דוקומנטריים. מדיה וקבצים בנושא קולנוע אברורה בוויקישיתוף אתר האינטרנט הרשמי של קולנוע אברורה מפיקדילי ועד אורורה. בית הקולנוע העתיק ביותר מלאו 100 שנה, כתבת תסקיר (ברוסית) טיטאניק תוצג שוב ברוסיה בקולנוע אברורה, דיווח מ־2017 Петербургский и пинский архитектор Николай Котович В «Авроре» снова покажут фильм «Боттичелли. Инферно»
מזון אקזוטי

מזון אקזוטי, בפיזיקת חלקיקים, הוא מזון (בוזון המגיב עם הכוח הגרעיני החזק), שאינו מכיל בדיוק זוג קווארק ואנטי-קווארק אחד. נכון להיום, קיימת הוכחה ניסויית לקיום מזון אקזוטי אחד בלבד, הטטראקווארק. הוא מורכב משני זוגות קווארק ואנטי-קווארק. ההרכב של מזונים אקזוטיים מוגבל בגלל העובדה שמספר הקווארקים והאנטי-קווארקים הכולל חייב להיות מאוזן (אם לא היה הדבר כך, החלקיק היה פרמיון), ומכיוון שעל כל המזונים להיות "נטולי צבע", מה שיכול להתקיים אך ורק אם הקווארקים מופיעים בשלישייה, כאשר כל קווארק מופיע בצבע אחר (כלומר, קווארק אדום, קווארק ירוק וקווארק כחול כולם נוכחים), או כזוג קווארק ואנטי-קווארק (כלומר, קווארק אדום, ואנטי-קווארק אנטי-אדום). הקיום האפשרי של מזונים אקזוטיים הועלה כבר בראשית שנות ה-70, כיוון שהוא השלכה מיידית של כרומודינמיקה קוונטית (תורת השדות הקוונטית המתארת את ההאדרונים). מזונים אקזוטיים היפותטיים אחרים כוללים כדור גלואונים, ללא קווארקים ולנטיים אך גלואון אמיתי אחד (או יותר), והיברידים המורכבים מזוג קווארק ואנטי-קווארק ולנטי אחד ומעלה, ובנוסף גלואון אמיתי אחד ומעלה.
מיכאל ישראל קפלינסקי

ישראל מיכאל קפלינסקי (1874 – 1918 או 1919 סרטוב, רוסיה הסובייטית) היה אחת הדמויות הבולטות של הבונד, סוכן חשאי במחלקת המשטרה של האימפריה הרוסית, נודע בחוגי המשטרה בתור הסוכן פאבלוב. נולד למשפחה יהודית ענייה. קיבל חינוך יסודי ועבד בבית דפוס. ב-25 וב-27 בספטמבר 1897 היה נציג בקונגרס הראשון (מייסד) של איגוד הפועלים היהודי הכללי (הבונד). היה אחד המארגנים והעובדים של בית דפוס יהודי מחתרתי בבוברויסק (בלארוס). בליל 26 ביוני 1898 נהרס בית הדפוס על ידי שוטרים. המדפסות, כולל קפלינסקי ואשתו מרל, נלקחו. בהוראת מחלקת המשטרה, הועברו העצורים למוסקבה. כתוצאה משיחות שערך ראש מחלקת האוכרנה במוסקבה סרגיי זובאטוב, הסכים קפלינסקי להיות סוכן של מחלקת המשטרה. בהחלטת בית המשפט, בשל ארגון ותפעול בית דפוס בלתי חוקי, נידון קפלינסקי לגלות ל-4 שנים בסיביר. הוא שוחרר ממעצר לאחר המשפט והמשיך בפעילותו המהפכנית במקביל להיותו כסוכן חשאי ומודיע של המשטרה החשאית. בשנת 1900 על פי מידע של קפלינסקי, ארגון הבונד בקובנה נחשף על ידי שוטרי משטרת הצאר. בשנת 1901, שימש כנציג בקונגרס הרביעי של הבונד בעיר דווינסק (מחוז ויטבסק. כיום לטביה). משנת 1903 עבד על פי הוראות האוכרנה בוילנה בארגונים סוציאל-דמוקרטיים. הוא נחשף בסוף 1909 על ידי קצין המשטרה לשעבר לאוניד מנשצ'יקוב. הוא התגורר בקאזאן ובסראטוב. לאחר מהפכת פברואר, באפריל 1917, נעצר בסרטוב על ידי הרשויות המחוזיות של הממשלה הזמנית. לאחר מהפכת אוקטובר ועליית שלטון הבולשביקים בסראטוב (יולי 1918), נבדקו תוצאות החקירה ועל פי פסק דין של בית הדין המהפכני נורה קפלינסקי למוות. קפלינסקי מעולם לא היה חבר רשמי בבונד. "Переписка В. И. Ленина и руководимых им учреждений РСДРП с партийными организациями. 1903-1905 гг". אורכב מ-המקור ב-2012-03-02. נבדק ב-2012-01-27. Л. Троцкий. Гартинг и Меньщиков
נובטוס דיסמאס

נובטוס דיסמאס מירושי (באנגלית: Novatus Dismas Miroshi; נולד ב-2 בספטמבר 2002 בטנזניה) הוא כדורגלן טנזני המשחק בעמדת הקשר בקבוצת שחטאר דונצק ובנבחרת טנזניה. דיסמאס נולד בטנזניה וגדל במחלקות הנוער של עזאם וביאשרה יונייטד המקומיות. ב-3 בנובמבר 2020 הצטרף דיסמאס אל מחלקת הנוער של מכבי תל אביב. לקראת עונת 2021/2022 הושאל דיסמאס לבית"ר תל אביב בת ים מהליגה הלאומית. ב-1 באוקטובר 2021 ערך את הופעת הבכורה שלו במועדון, כשנכנס כמחליף בניצחון 1-0 על הפועל עפולה במסגרת המחזור השישי בליגה לעונת עונת 2021/2022 בליגה הלאומית. ב-2 בספטמבר 2021 ערך דיסמאס את הופעת הבכורה שלו בנבחרת טנזניה, בתיקו 1-1 נגד נבחרת הרפובליקה הדמוקרטית של קונגו במסגרת מוקדמות מונדיאל 2022. ב-7 בספטמבר הבקיע את שער הבכורה שלו בנבחרת, בניצחון 3-2 על נבחרת מדגסקר, גם כן במסגרת מוקדמות מונדיאל 2022. נכלל בסגל נבחרת טנזניה לטורניר גביע אפריקה לאומות 2023. נובטוס דיסמאס, באתר ההתאחדות לכדורגל בישראל נובטוס דיסמאס, באתר Transfermarkt נובטוס דיסמאס, באתר Soccerway נובטוס דיסמאס, באתר National Football Teams נובטוס דיסמאס, באתר FootballDatabase.eu רז אמיר, ‏נובאטוס מירושי הצטרף לנוער של מכבי ת"א, באתר ONE‏, 3 בנובמבר 2020 CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נובטוס דיסמאס".
צביקי בר חי

צבי "צביקי" בר חי הוא איש ציבור ישראלי, כיהן כראש מועצה אזורית הר חברון בשנים 1999 עד 2013 ומנכ"ל החטיבה להתיישבות. בר חי גדל בכפר הרא"ה. למד בישיבת הסדר קריית ארבע. ב-1983 היה חבר בגרעין ההקמה של ההתנחלות סוסיא ושימש מזכיר היישוב. הוא עבד בתנועת אמנה, ריכז את הפיתוח במועצה אזורית הר חברון ובתקופת ממשלת ישראל העשרים ושבע שימש עוזרו של שר התשתיות הלאומיות אריאל שרון. ב-1999 נבחר לראש המועצה האזורית הר חברון. הוא כיהן בתפקיד עד 2013. בתקופת המחאה נגד תוכנית ההתנתקות שימש קצין המבצעים של מועצת יש"ע לריכוז המאבק. ב-2016 מונה למנכ"ל החטיבה להתיישבות תפקיד בו כיהן עד דצמבר 2020. נשוי ללאה ולזוג שישה ילדים. בנם דביר נפצע באורח קשה במבצע עופרת יצוקה. בתם מרים נשואה לאלוף-משנה אלישב בהרב. אלישיב רייכנר, סוף עידן צביקי: ראש מועצת הר חברון פורש, באתר nrg‏, 27 באוקטובר 2013 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
וג'די כשרידה

וג'די כשרידה (בערבית: وجدي كشريدة; נולד ב-5 בנובמבר 1995 בניס שבצרפת) הוא כדורגלן תוניסאי המשחק בעמדת המגן הימני בקבוצת אטרומיטוס ובנבחרת תוניסיה. כשרידה החל את הקריירה המקצוענית שלו באטויי ספורטיב דו סאהל מליגת העל התוניסאית, במדיה שיחק במשך חמש עונות, בהן ערך 72 הופעות ליגה והבקיע שער אחד. לקראת עונת 2021/2022 חתם כשרידה בסלרניטנה מהסרייה א'. ב-16 באוגוסט 2021 הוא ערך את הופעת הבכורה שלו במועדון, בניצחון 2-0 על רג'ינה קלצ'ו במסגרת הסיבוב הראשון של הקופה איטליה. ב-22 באוגוסט ערך את הופעת הבכורה שלו בליגה, בהפסד 3-2 לבולוניה במסגרת המחזור הראשון. ב-22 במרץ 2019 ערך כשרידה את הופעת הבכורה שלו בנבחרת תוניסיה, בניצחון 4-0 על נבחרת אסוואטיני במסגרת מוקדמות גביע אפריקה לאומות 2019. הוא נכלל בסגל נבחרת תוניסיה לטורניר גביע אפריקה לאומות 2019, וערך שלוש הופעות בטורניר. נכלל בסגל נבחרת תוניסיה לטורניר מונדיאל 2022. נכלל בסגל נבחרת תוניסיה לטורניר גביע אפריקה לאומות 2023. וג'די כשרידה, באתר Transfermarkt וג'די כשרידה, באתר Soccerway וג'די כשרידה, באתר WorldFootball.net וג'די כשרידה, באתר National Football Teams וג'די כשרידה, באתר FootballDatabase.eu القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית) La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
מוסד שורש

מוסד שורש למחקר כלכלי-חברתי הוא מכון מחקר כלכלי-חברתי הממוקם באוניברסיטת תל אביב ובכוכב יאיר שהוקם בשנת 2015. באתר המכון מטרתו מוגדרת כ"זיהוי מקורם, אפיונם והיקפם של אתגרי השורש הפנימיים המהווים איום קיומי לעתידה של מדינת ישראל". בשנת 2020 תקציב המכון עמד על כ-1,392,654 ש"ח, כש-91% מתוכם הגיעו מתרומות מחו"ל. לאורך השנים המכון פרסם מאמרים ומחקרים הנוגעים לכלכלה, דמוגרפיה, הגירה, חינוך ועוד. אחד מן הנושאים הבולטים שבהם עוסק המוסד הוא השפעת הילודה על עתידה של ישראל – וטוען תכופות כי שילובם של החרדים בכלכלה הוא קריטי לעתידה של ישראל. פרופסור דן בן-דוד – נשיא המכון ד"ר זאב פלדמן – יושב ראש הוועד המנהל פרופסור איל קמחי – סגן נשיא המכון במועצה האקדמית חברים (בין השאר) אהרן צ'חנובר, דן שכטמן, דניאל כהנמן, יואל מוקיר, אסף רזין, איתן ששינסקי, יעקב פרנקל, קלאודיה גולדין, ראובן גרונאו וג'יימס הקמן. אתר האינטרנט הרשמי של מוסד שורש מוסד שורש, ברשת החברתית פייסבוק מוסד שורש, ברשת החברתית אקס (טוויטר) מוסד שורש, סרטונים בערוץ היוטיוב מוסד שורש, באתר "גיידסטאר ישראל" מפתח התקציב - מוסד שורש למחקר כלכלי - חברתי (ע"ר) (עמותה), באתר מפתח התקציב אודות: מטרת שורש, הצוות הבכיר – מוסד שורש, באתר shoresh.institute מוסד שורש למחקר כלכלי - חברתי (ע"ר) | גיידסטאר - אתר העמותות של ישראל | משרד המשפטים, באתר www.guidestar.org.il פרסומים: מדריכי שורש, מזכרי מדיניות, מחקרי שורש – מוסד שורש, באתר shoresh.institute Dan Ben-David- Israel (Hebrew), bendavid.org.il Shlomit, פרופ' דן בן דוד: "חובה להפסיק להעניק הטבות שמטרתן עידוד הקמת משפחות גדולות" – צפוף: פורום אוכלוסייה, סביבה וחברה, ‏28 במאי 2019 עפר לבנת, בנגלדש זה פה: הנטל הכלכלי העתידי של המדינה יגדל בגלל פריון ילודה גבוה, באתר מעריב, ‏15 בנובמבר 2018 שחר אילן, פרופ' דן בן דוד: "חובה להפסיק להעניק הטבות שמטרתן עידוד הקמת משפחות גדולות", באתר כלכליסט, ‏14 בנובמבר 2018 פרופ' דן בן דוד, עת להתעשת: שעת ה-ש של החברה הישראלית, באתר כלכליסט, ‏23 במרץ 2021 בן-דרור ימיני, בלי שינוי מול החרדים, ישראל צועדת לקריסה, באתר ynet, 26 בינואר 2021 רון צור, האפשרות הלא פשוטה לעתיד מדינת ישראל, באתר ynet, 6 בספטמבר 2021
הר פינצ'ו (מונטנה)

הר פינצ'ו (באנגלית: Mount Pinchot) הוא הר ברכס לואיס, במחוז פלטהד במדינת מונטנה שבארצות הברית. ההר ממוקם בשטח הפארק הלאומי גליישר. גובהו של הר פינצ'ו 2,838 מטרים מעל פני הים. הר פינצ'ו הוא ההר ה-449 בגובהו במונטנה; והווא ההר ה-7,780 בגובהו בארצות הברית. הר פינצ'ו מתנשא לגובה של 573 מטרים מעל סביבתו. ההר ממוקם 2.4 קילומטרים דרומית - דרום-מזרחית מהר סטימסון. אגם ביוור וומן ממוקם דרומית-מזרחית מהר פינצ'ו. הר פנצ'ו נקרא על שמו של גיפורד פינצ'ו, יערן חלוץ וראש שירות היערות של ארצות הברית, שהיה פעיל מרכזי בהקמת וארגון שירות היערות. השם אושר רשמית על ידי המועצה הגאוגרפית של ארצות הברית ב־6 במרץ 1929. הר פינצ'ו באתר peakbagger תרשים הנוף הנשקף מהר פינצ'ו באתר peakvisor הר פינצ'ו באתר peakery (מרחקים לאתרים סמוכים) תחזית מזג אוויר עדכנית ארוכת טווח עבור הר פינצ'ו (לפי גבהים) תצלום לוויין של אזור הר פינצ'ו מידע גאוגרפי מידע על גובה ההר
הר פינצ'ו

האם התכוונתם ל... ארצות הברית הר פינצ'ו (אוקלהומה) – הר בהרי ויצ'יטה, במדינת אוקלהומה, שבארצות הברית הר פינצ'ו (קליפורניה) – הר בהרי סיירה נבדה, במדינת קליפורניה, שבארצות הברית הר פינצ'ו (מונטנה) – הר ברכס לואיס בשטח הפארק הלאומי גליישר, במדינת מונטנה, שבארצות הברית
פרס בובליק

פרס בובליק הוא פרס שנקרא על שם שלמה בובליק ומוענק אחת לשנתיים מטעם האוניברסיטה העברית החל משנת 1949. הפרס מוענק לאדם שתרם תרומה נכבדה לקידומה ופיתוחה של מדינת ישראל. עד שנת 1960 גובה הפרס עמד על כ-1,500 דולרים. משנת 1960 ואילך גובה הפרס עומד על כ-1,000 דולרים ומדליה עשויה מכסף. שלמה בובליק היה יהודי אמריקאי שנפטר בשנת 1945 והקדיש את צוואתו לשם חלוקת הפרס במדינה היהודית העתידית. 1949 – ראש ממשלת ישראל הראשון דוד בן-גוריון 1950 – פרופ' אליעזר סוקניק 1953 – נשיא ארצות הברית ה-33 הארי טרומן 1955 – יואל רקח 1956 – נחום גולדמן ופרופ' ברנרד צונדק 1957 – הסנאטור הרברט ליהמן 1959 – פרופ' ליאו אריה מאיר 1961 – פרופ' יחזקאל קויפמן 1964 – פרופ' חיים ארנסט ורטהיימר 1966 – פרופ' שאול אדלר ופרופ' רוברט סולד 1970 – פרופ' בנימין מזר 1973 – פרופ' ארנסט דוד ברגמן 1974 – מיכאל סאקר 1975 – חיים כהן 1976 – רוז לוריא הלפרין והרב פיליפ ברנשטיין 1977 – הרב מרדכי נורוק 1979 – הרב אלכסנדר שינדלר והשופט שמעון אגרנט 1981 – מרי סירקין 1988 – פרופ' אריה דבורצקי והרב ד"ר משה רוזן 1990 – ד"ר דוד סלה 1992 – מאיר יעקב קיסטר 1995 – פרופ' שאול פטאי 1999 – חיים יוסף צדוק 2002 – פרופ' אמנון פזי 2003 – עוזיה גליל 2006 – פרופ' אלכס קינן 2008 – מיכל רובנר ופרופ' זאב צחור 2009 – פרופ' שלמה אבינרי 2011 – פרופ' אילן חת 2013 – פרופ' רות גביזון 2015 – ראש ממשלת ישראל ה-8 ונשיא מדינת ישראל ה-9 שמעון פרס 2016 – פרופ' חנוך גוטפרוינד 2017 – רות דיין 2018 – פרופ' מנחם מגידור 2022 – פרופ' מרטה וינשטוק-רוזין 2023 – עו"ד דן יקיר
נר נשמה

נר נשמה הוא מנהג יהודי של הדלקת נר לציון זיכרון של אדם שנפטר. מקובל כסגולה לעילוי נשמתו. מנהג הדלקת נר לכבוד נפטרים נזכר במשנה במסכת ברכות (דף נ"א): "אין מברכין בורא מאורי האש במוצאי שבת על הנר של מתים." המקור למנהג מיוחס לכתוב בספר משלי: ”נר ה' נשמת אדם” (ספר משלי, פרק כ', פסוק כ"ז). ישנן קהילות בין יוצאי תימן בהן לא נוהגים להדליק נר נשמה. חשיבות יתרה נודעה לנר נשמה עקב התפשטות חכמת הקבלה בה מופיע רבות עניין עילוי הנשמה והנאתה מהנר. ההבנה הפשטית גורסת כי מקור המנהג הוא בהבאת נר לבית המדרש לתועלת לימוד התורה כדי שזכות המצווה תועיל לנפטר ולא הנר עצמו. על פי זה רבנים בימינו מורים לשלם סכום כסף למאור בית המדרש (חשבון חשמל) בנוסף להדלקת נר כנהוג. טעם נוסף מובא בשם הרב שניאור זלמן מלאדי, הנשמה נמשלה לנר משום שנשמת האדם היא כמו הלהבה של הנר, שלא משנה כמה יטו אותה ויורידו אותה למטה היא תמיד תיטה ותשאף כלפי מעלה, כלומר לא תיפול ותימשך למטה אחר החומר. ולכן מדליקים 'נר נשמה' משום שכביכול הוא בא להעלות את הנשמה בכך שמבטא את השאיפה הפנימית הטהורה והקדושה שלה להזדכך ולהתעלות, וגם אם חטא האדם רצונו הפנימי היה לעשות טוב ולהתעלות. נוהגים להדליק נר זה בעיקר ביום השנה ("יאָרצײַט"), כלומר ביום הזיכרון שחל ביום פטירת קרוב משפחה. את הנר נהוג להדליק בבית, וגם ליד קברו. נהוג גם להדליק נר נשמה בבית האבל במהלך שבעת ימי האבלות, ויש שנוהגים להדליק בכל השנה הראשונה לפטירת הקרוב. בשולחן ערוך, אורח חיים, סימן תר"י מובא שבערב יום כיפור נהוג היה להדליק נר נשמה בבית הכנסת לאב ואם שנפטרו. יש הנוהגים להדליק נר נשמה בכל תאריך בו נאמרת תפילת יזכור בבתי הכנסת (יום כיפור, שמיני עצרת, שביעי של פסח, שבועות). המהרש"ל טען שהדלקת נר בערב שבת בבית הכנסת ביום פטירת האב או האם היה נהוג בכל ארץ אשכנז. לדעת רבי נחמן מברסלב (בספר המידות) הדלקת נר תמיד משמן זית היא סגולה כנגד גזירות שמד. על פי רוב מדליקים נר מיוחד שזמן בעירתו ארוך במעט מיממה. ישנם נרות שדולקים שבוע שלם, ונהוג להדליקם בעיקר בזמן השבעה, בבית האבל. אבלות (יהדות) יום השנה (יהדות) עילוי נשמה על נרות נשמה, באתר "הלכה יומית" דודו כהן, ‏למה מדליקים נרות נשמה?, באתר ‏מאקו‏, 14 באפריל 2013 למה מדליקים נר נשמה?הרב יהודה שורפין, באתר beitchabad מאמרים בנושא נר נשמה, באתר ספריית אסיף שו"ת מהרש"ל סוף סימן מו